Jou kans om 'n gepubliseerde skrywer te word | SARIE
Jou kans om 'n gepubliseerde skrywer te word	deur SARIE.com-span
Is jy die volgende Ingrid Winterbach of André P. Brink? Brand jy om jou naam op die omslag van 'n boek te sien? Dalk is dié net jou kans … Dit is weer tyd vir NB-Uitgewers se Groot Afrikaanse Romanwedstryd. Dié wedstryd bied aan skrywers die geleentheid om by die land se grootste en suksesvolste uitgewery te publiseer. Dit is boonop die omvangrykste romanwedstryd in die land met die grootste beloning vir skrywers. Prysgeld van altesaam R350 000 is op die spel en sluit 'n stewige debuutprys in:
Chris Karsten, wat in 2012 as die naaswenner aangewys is vir sy roman 'n Man van min belang (Human & Rousseau), sê: "Die Groot Afrikaanse Romanwedstryd is die plek waar jy jou eie storie kan vertel in die geselskap van ander storievertellers, almal aangesteek deur die lekker gees van die Afrikaanse woord − boonop beloon met aansien, erkenning en 'n goeie gawe vir jou harde werk."